b"\n_START_ARTICLE_\nBukovskyita\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s un arsenat hidratat de ferro amb anions addicionals de sulfat i hidroxil. Est\xc3\xa0 qu\xc3\xadmicament relacionat amb la similar zyka\xc3\xafta. Forma n\xc3\xb2duls amb una superf\xc3\xadcie reniforme. Sota un microscopi, aquests n\xc3\xb2duls apareixen com una col\xc2\xb7lecci\xc3\xb3 de petites agulles similars al guix, algunes de les quals es poden arribar a veure a simple vista.\n_START_SECTION_\nFormaci\xc3\xb3\n_START_PARAGRAPH_\n\xc3\x89s un mineral que es forma a la superf\xc3\xadcie de zones amb esc\xc3\xb2ries i runes de mines, com a producte de l'alteraci\xc3\xb3 a la intemp\xc3\xa8rie de sulfurs de ferro i ars\xc3\xa8nic, comunament a partir de l'arsenopirita. Es sol trobar associat a altres minerals com l'arsenopirita, la pirita o el quars."